Memoirs of a Geisha (filma)

Memoirs of a Geisha () 2005eko Rob Marshall estatubatuar zinema zuzendariaren amodiozko drama bat da. Arthur Golden idazlearen Memoirs of a Geisha eleberrian oinarritua dago. Bertan, Zhang Ziyi, Ken Watanabe, Gong Li eta Michelle Yeoh aktoreek antzeztu zuten.

Filma Japonian girotua dago, Kalifornia, Kyoto hiriko hainbat kokalekutan filmatu zelarik, tartean Kiyomizu-dera eta Fushimi Inari-taisha.

Sei Oscar Sarietarako izendapenak jaso eta hiru irabazi zituen: Argazkigintza onenaren Oscar Saria (Dion Beebe), Zuzendaritza artistiko onenaren Oscar Saria (John Myhre eta Gretchen Rau) eta Jantzi-diseinu onenaren Oscar Saria (Colleen Atwood). Bi Urrezko Globo Sarietarako izendapenak ere jaso zituen, bat irabaziz: Jatorrizko musika onenaren Urrezko Globo Saria (John Williams). Sei BAFTA Sarirako izendapenak ere jaso zituen, hiru irabaziz: Argazkigintza, Zuzendaritza Artistiko eta Jantzi-diseinu onenaren BAFTA Sariak.

 Sinopsia 

1929. urtea Japonia. Chiyo, 9 urteko neskatoa, Nitta Okiya geisharen etxean lan egin dezan saldua da. Satsu anai zaharrak bere arreba putetxe batera bidaltzea ez du onartuko. Okiyaren etxean dagoela, Chiyok Kalabaza ezagutuko du, bera bezala gheisa izateko irakasten ari zaien neskatoa, bai eta Hatsumomo (Gong Li) geisha eta haren arerioa den Mameha (Michelle Yeoh) geisha ere. Chiyoren (Zhang Ziyi) hastapenak latzak izango dira, baina bere bizitza laztana izango dena ere topatuko du, Presidentea (Ken Watanabe), une hartatik harengandik hurbilago egoteko asmoz Chiyo geisha ospetsua bilakatzen saiatuko delarik.

 Aktoreak 
 Zhang Ziyi: Sakamoto Chiyo/Nitta Sayuri
 Ken Watanabe: Iwamura Ken presidentea
 Gong Li: Hatsumomo
 Michelle Yeoh: Mameha
 Kōji Yakusho: Nobu
 Youki Kudoh: Kalabaza
 Kaori Momoi: Ama/Nitta andrea/Okasan
 Tsai Chin: Izeba
 Cary-Hiroyuki Tagawa: Baroia
 Suzuka Ohgo: Sakamoto Chiyo gaztea
 Kenneth Tsang: Jenerala
 Karl Yune: Koichi

 Kanpo estekak 
 Filmaren webgune ofiziala 
 Memoirs of a Geisha filmaren IMDBko fitxa irakurgai 
 Memoirs of a Geisha filmaren trailer edo iragarkia ikusgai 

Kategoria:Ameriketako Estatu Batuetako film dramatikoak
Kategoria:Txinako Herri Errepublikako film dramatikoak
Kategoria:Argazkigintza onenaren Oscar sariaren irabazleak
Kategoria:Zuzendaritza artistiko onenaren Oscar sariaren irabazleak
Kategoria:Jantzi-diseinu onenaren Oscar Saria
Kategoria:Amodiozko drama filmak
Kategoria:Liburuetan oinarritutako filmak
Kategoria:Prostituzioari buruzko filmak
Kategoria:John Williamsen soinu bandadun filmak
Kategoria:Kyoton girotutako filmak
Kategoria:1929an girotutako filmak
Kategoria:Ingelesezko filmak
Kategoria:Japonierazko filmak
Kategoria:BAFTA film saridunak
Kategoria:Japonia-Txina harremanak